«Ուիքիփետիա»ի միջոցով արեւմտահայերէնը համացանցային լեզուի վերածելու եւ այդ միջոցաւ նորահաս սերունդին հետաքրքրութիւնը շարժելու օգտաշատ եւ գործնական նախաձեռնութիւն մը վերջերս իրականացաւ Հալէպի մէջ, «Ուիքիմետիա Հայաստան»ի նախաձեռնութեամբ, որուն յաջողութեան իր անսակարկ նպաստը բերաւ «Գալուստ Կիւլպէնկեան» Հիմնադրամը` հովանաւորելով արեւմտահայերէնի օգտագործման կարելիութիւններ ստեղծող այս նախաձեռնութիւնը: